თბილისის ივანე ჯავახიშვილის სახელობის სახელმწიფო უნივერსიტეტი

ხელოვნების ისტორიისა და თეორიის ინსტიტუტი

**ხელოვანი და საზოგადოება**

**2016 წლის 18-19 ნოემბერი**

 ხელოვანისა და საზოგადოების ურთიერთმიმართება სხვადასხვა ცილიზიციის, ქვეყნის, კულტურული არეალის თუ ეპოქის არსის გამომხატველია. კონკრეტული ფაქტობრივი მასალის, წერილობითი წყაროს თუ ხელოვანის შემოქმედების ანალიზი მრავალმხრივი დასკვნების გამოტანის შესაძლებლობას იძლევა. როგორ აისახება ხელოვანისა და საზოგადოების ურთიერთობის ხასიათი კონკრეტულ ნაწარმოებში, როგორ აირეკლავს საზოგადოების განწყობას ხელოვანი, რა სოციალური სტატუსი გააჩნია ხელოვანს ამ თუ იმ ეპოქაში და როგორია მისი შემოქმედებითი თავისუფლების ხარისხი, რამდენად განაპირობებს საზოგადოება და იდეოლოგია ხელოვანის ხედვას, როგორ იცვლება ხელოვანის ასახვის საგანი, როგორია თვითგამოხატვის ხერხები, რა ფაქტორები განაპირობებს ხელოვანის აღიარებას და საზოგადოებასთან დაპირისპირებას. ტრადიციულად რა გამომსახველობით საშუალებებს მიმართავდა ხელოვანი და რა ახალი შესაძლებლობები და პრობლემები მოიტანა თანამედროვეობამ.

 კონფერენციაზე შესაძლებელია, განხილული იქნეს როგორც აღნიშნული პრობლემატიკის ამსახველი კონკრეტული ნამუშევრები, ისე ხელოვანისა და საზოგადოების ურთიერთობის ფორმირების ზოგადი ტენდენციები.

კონფერენციის სამუშაო ენები: ქართული და ინგლისური.

რეგლამენტი: მოხსენებისთვის – 20 წუთი, მოხსენების შემდგომი მსჯელობისთვის – 15 წუთი.

 გთხოვთ, თეზისები (სიმბოლოთა რაოდენობა: არაუმეტეს 4.000–ისა) და მოკლე ინფორმაცია თქვენს შესახებ (სამუშაო ადგილი, აკადემიური ხარისხი, საკონტაქტო ინფორმაცია) გამოგზავნოთ შემდეგ მისამართზე: arthisory@tsu.ge

განაცხადისა და თეზისების გამოგზავნის ბოლო ვადაა **2016 წლის 24 ივნისი.** კონფერენციაზე წარმოდგენილი მოხსენება არ უნდა იყოს გამოქვეყნებული (გამოსაქვეყნებლად გადაცემული) ან სხვა კონფერენციაზე წაკითხული (წასაკითხად წარდგენილი).

კონფერენციის საორგანიზაციო კომიტეტის გადაწყვეტილება მოხსენების პროგრამაში ჩართვის შესახებ ავტორებს ეცნობებათ არაუგვიანეს 2016 წლის 20 სექტემბრისა.

კონფერენციაზე წაკითხულ მოხსენებათაგან საორგანიზაციო კომიტეტის მიერ შერჩეული ნაშრომები დაიბეჭდება ყოველწლიურ თემატურ კრებულში.